“Sondagoggend toe ek daar kom, was hy nie daar nie. Sy huis is skuins oorkant die kerk en ek het gaan kyk of alles reg is by hom. Toe ek 08:10 by sy huis aankom, sien ek sy klein rooi bakkie is nie uitgetrek nie en die voordeur en veiligheidshek staan oop.”
Crous het McDonald in die gang op die vloer aangetref. “Hy was by sy volle bewussyn en kon praat en vertel wat gebeur het. Ek het kussings gevat en hom gemaklik laat lê en die polisie en paramedici ontbied. Hulle almal was spoedig op die toneel en ons is vol lof vir hulle.”
“Hulle het hom baie verniel. Drie mans wat hul gesigte bedek het, het toegang tot die huis verkry deur ŉ groot kamervenster wat nie diefwering het nie, stukkend te slaan. Dit was so tussen 02:00 of 03:00 Sondag. Hy het skaars die slag gehoor toe hulle hom in sy bed oorval het.”
McDonald het deur Crous almal bedank wat vir hom bid en hom bystaan. Hy het dié boodskap aan almal oorgedra:
“Die Here se genade, liefde en teenwoordigheid het my beskerm … Sy genade was vir my genoeg, soos sy Woord sê! Twee pogings om my met my eie geweer te skiet het misluk, die strykyster waarmee hulle my wou brand, het net ŉ harde plofgeluid gemaak … Ek het die hele tyd gebid en die Naam van die Here aangeroep en het net ŉ dankbare hart teenoor die Here vir sy genade! Baie dankie aan Charlotte, Lindi en James vir jul vinnige optrede. Baie dankie aan Sarie en haar span, dr. Erasmus en die vinnige en uitstekende diens van die polisie. Ek is vanoggend reeds baie beter en sê aan elkeen in die gemeenskap baie dankie vir jul gebede! Sal binne ŉ dag of twee tuis wees.”
Crous het gesê McDonald sal ná hy ontslaan word, moontlik tydelik by hulle tuis gaan terwyl die veiligheid by sy huis verskerp gaan word.
so bly sy lewe is gespaar. Hoop die kerk gaan nou sekermaak dat daar diefwering aan die vensters kom
Baie bly oor die groot genade. My ou vriend ek bid vir jou om gou gesond te word. Die Here se genade is vir ons almal genoeg. Sou jou graag wou besoek maar ek woon nou in Kroonstad ,Na die afsterwe van Bettie. Ek hoop jy kan die boodskappie lees .Groete en sterkte.
Wonderwerke soos die gebeur uit die Vader se hand. Is daar iets vir Hom onmoontlik. ? Ek prys en loof U kosbare naam. Dankie vir U groot genade vir U kinders soos oom Jan. Amen